
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών (Ν. Αττικής). 1 · 
Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Βόλου 
(Ν. Μαγνησίας). 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανιοτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 περί μετασχήματισμού των 
συντελεστών δομήσεων εις εμβαδά κατά την εφαρμογή του Ν. 880/ 
1979 (Α’ 138), όπως τροποποιήθηκε με το από 19.6.1987 Π.Δ/γμα 
(Δ’ 592). 

* 3. Τις διατάξεις του Π.Δ/τος 510/1979 «περί ρυθμίσεως θεμάτων 

μεταφοράς συντελεστού δομήσεως κατά τον Ν. 880/1979» (Α’ 154), 
όπως τροποποιήθηκε με το υπ’ αριθ. 367/1987 Π.Δ/γμα (Α’ 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1965 «Κυβέρνηση και Κυβερνητικά Όργανα) (Α’ 137). 

6. Την 1401/20.3.1991 πράξη συναίνεσης, ενώπιον της συμβο¬ 
λαιογράφου Αθηνών Μαργαρίτας Παπανικολάου-Δελαπόρτα, των Ανα¬ 
στασίου Κ. Λάλλου και Ελένης Αναστ. Λάλλου, αποκλειστικών κυρίων 
του παρακάτω περιγραφομένου ακινήτου. 

7. Την από 4.12.1990 αίτηση των Αναστασίου και Ελένης Λάλλου. 

8. Την 71/1991 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Την 28269/1.4.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας του υπαλλήλου Γεωργίου Δόντα επιβεβαί¬ 


ωση των εμπλεκομένων στον υπολογισμό του μεταφερομένου συντελε¬ 
στή δόμησης στοιχείων του ακινήτου που βρίσκεται εντός του ρυμοτομι¬ 
κού σχεδίου Αθηνών, επί της οδού Σωκράτους 45, με πρόταση του 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

1. Εγκρίνεται η μεταφορά του συντελεστή δόμησης του διατηρητέου 
ακινήτου (βαρυνομένου) που βρίσκεται εντός του ρυμοτομικού σχεδίου 
Αθηνών επί της οδού Σωκράτους 45, το οποίο έχει χαρακτηρισθεί ως 
διατηρητέο με την 69815/5185/1989 (Δ’ 673) απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων και του οποίου 
την αποκλειστική κυριότητα έχουν οι παραπάνω συναινούντες στη μετα¬ 
φορά συντελεστή Αναστάσιος Κ. Λάλλος και Ελένη Α. Λάλλου, όπως το 
βαρυνόμενο ακίνητο φαίνεται με στοιχεία Α, Β, Γ, Δ, Α στο σχετικό 
πρωτότυπο διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
90285/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν Διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 311,61 τ.μ. 

β. Συντελεστής δόμησης: 5,40. 

γ. Ποσοστό κάλυψης: 70% 

δ. Επιτρεπόμενη δόμηση: 311,61 τ.μ. X 5,40 =1682,69 τ.μ. 

ε. Υπάρχουσα δόμηση: 873,70 τ.μ. 

στ. Μεταφερόμενες δομήσιμες επιφάνειες: 808,99 τ.μ. (1682,60 - 
873,70 = 808,99 τ.μ.) από ορόφους. 

Άρθρο2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Αναστασίου Κ. Λάλλου και Ελένης Αν. Λάλλου για εμβαδόν 
808,99 τ.μ. απο ορόφους. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος; Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(2) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Βόλου (Ν. Μα¬ 
γνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π.Δ/τος 470/1979 περί μετασχηματισμού των 
συντελεστών δομήσεων εις εμβαδά κατά την εφαρμογή του Ν. 880/ 
1979 (Α' 138), όπως τροποποιήθηκε με το από 19.6.1987 Π.Δ/γμα 
(Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163).· 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1965 «Κυβέρνηση και Κυβερνητικά Όργανα) (Α' 137). 

6. Την από 9.7.1991 (αριθ. πρωτ. 31637/1991) αίτησητου Βασι¬ 
λείου Καρποδίνη ενεργούντος ως πληρεξουσίου του Αποστόλου Γκίνη, 
Αθηνάς Γκίνη, Θεοφάνους Γκίνη και Αθηνάς Καλλινίκου και της Κυρα- 
γιάννη Ελένης. 

7. Την 455/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 34220/3.10.1991 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 26.1.1991 Π. Δ/γμα (Δ' 62) 
απο το βαρυνόμενο (ρυμοτομούμενο) ακίνητο, που βρίσκεται εντός του 
ρυμοτομικού σχεδίου Δήμου Χαλανδρίου (Ν. Αττικής) και ειδικότερα 
έναντι των 573 και 574 οικοδομικών τετραγώνων, για το οποίο έχει 
εκδοθεί ο 2379/1991 σχετικός τίτλος δικαιώματος μεταφοράς συντε¬ 
λεστή δόμησης, στο όνομα των Αποστόλου Γκίνη, Αθηνάς Γκίνη, Θεο¬ 
φάνους Γκίνη και Αθηνάς Καλλινίκου, σε άλλο ακίνητο (ωφελούμενο), 
που βρίσκεται εντός του ρυμοτομικού σχεδίου Δήμου Βόλου (Ν. Μαγνη¬ 
σίας) και ειδικότερα επί των οδών Τιτάνων και Ζωοδόχου Πηγής φερό- 


μενο ως ιδιοκτησία της Κυραγιάννη Ελένης, όπως το ωφελούμενο ακί¬ 
νητο φαίνεται με στοιχεία Α, Β, Γ, Δ, Ε, Ζ, Η, Θ, 1, Κ, Α στο σχετικό 
πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
94567/1991 πράξη του και που αντίτυπό του σε φωτοσμίκρυνση δη¬ 
μοσιεύεται στο παρόν Διάταγμα. 

2. Τα ειδικότερα στοιχεία πραγματοποίησης της μεταφοράς του συ¬ 
ντελεστή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 227,26 τ.μ. που αντιστοιχεί σε 25,25 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 421,25 τ.μ. 

β. Ποσοστό κάλυψης: 70% 

γ. Συντελεστής δόμησης: 2,3395. 

δ. Μέγιστο επιτρεπόμενο ύψος του ανεγερθησομένου κτιρίου: δέκα έξι 
μέτρα και είκοσι δύο εκατοστά (16,22 μ.). 

ε. Το κτίριο πρέπει ν’ ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 94567/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο2 

Εγκρίνεται η χορήγηση νέου τίτλου δικαιώματος μεταφοράς συντε¬ 
λεστή δόμησης, σε (αντικατάσταση του 2379/1991 τίτλου, στο όνομα 
των Αποστόλου Γκίνη, Αθηνάς Γκίνη, Θεοφάνους Γκίνη και Αθηνάς 
Καλλινίκου, για το υπολοιπόμενο και μη χρησιμοποιηθέν εμβαδόν 
74,75 τ.μ. (100,00 τ.μ. - 25,25 τ.μ.) από ορόφους. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μαρμαράς Χαλκιδικής, 23 Δεκεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

